QORTI ĊIVILI – PRIM'AWLA Onor. Imħallef Dr. Neville Verin B.A., M.A. (Fin. Rikors Nru. 958/13/2 NC Edmond shaw (I.D. 576155(M)) vs. Direttur tal-Kumpaniji u b'digriet datat 19 ta' Novembru 2013 l-isem tal-konvenut ġie jaqra "Reġistratur tal-Kumpaniji" Digriet kamerali mogħti llum, il-Ħamis 12 ta' Awwissu 2021 Il-Qorti, Reġgħet rat ir-Rikors ta' Edmond shaw (I.D. Nru. 576155(M)), liema Rikors ġie ppreżentat fl-1 ta' Frar 2016 fejn il-Qorti kif diversament preseduta ġiet mitluba sabiex tordna lir-Reġistratur tal-Qrati: "(1) Jibda kontra r-Reġistratur tal-Kumpanniji proċeduri għal disprezz lejn l-awtorita' tagħha ai termini tal-Artikolu 997 tal-Kapitolu 12 tal-Liġijiet ta' Malta". Rat id-digriet tat-8 ta' Frar 2016 fejn il-Qorti kif diversament preseduta ordnat notifika tar-Rikors lir-Reġistratur tal-Kumpaniji tar-Reġistratur bi żmien erbat (4) ijiem għar-Risposta u fejn irriżervat li tipprovdi dwar ir-Rikors fi stadju ulterjuri. Rat ir-Risposta tar-Reġistratur tal-Kumpaniji ppreżentata fid-19 ta' Frar 2016. Rat id-digriet tat-22 ta' Frar 2016 fejn il-Qorti kif diversament preseduta ordnat notifika tal- Kumpaniji lir-rikorrenti bi żmien erbat (4) ijiem għar-Risposta u fejn irriżervat li tipprovdi dwar ir-Rikors fi stadju ulterjuri. Rat ir-Risposta ta' Edmond shaw ppreżentata fit-2 ta' Marzu 2016. Rat id-digriet mogħti minn din il-Qorti hekk kif preseduta fid-29 ta' Lulju 2021 fejn, in segwitu tal-fatt li r-Rikors promutur ġie assenjat lilha riċentament, stiednet lir-rikorrent sabiex jiddikjara jekk kellux aktar interess fir-Rikors promutur. Rat ir-Risposta tar-rikorrent Edmond Larsson in segwitu tad- digriet datat 29 ta' Lulju 2021 hawn fuq imsemmi fejn qal hekk: "Illi l-esponenti jirrileva li l-intimat rregola ruħu u ottempera ruħu mas- sentenza ta' din l-Onorabbli Qorti diversament preseduta u għaldaqstant m'għandux aktar interess fir-Rikors promutur". Għaldaqstant, il-Qorti tastjeni milli tieħu konjizzjoni ulterjuri tar- Rikors promutur. _________________________ Onor. Dr. Neville Verin Barton ____________________________ Alexia Burlo’ Deputat Reġistratur